Éljen az ifjú pár: ketten együtt 197 évesek! - 2. - Kultúrpart
A megismerkedést követő eseményekről már Otto beszélt, így az első sétákról, a színház- és koncertlátogatásokról, a utazásokról és ennek kapcsán arról, hogy egyre több közös élményt fedeztek fel. Házasságra azonban még hosszú ideig nem gondoltak, egészen addig, míg egy késői színházi este után már nem tudott hazamenni, és az éjszakát egy kölcsön kapott köntösben Erna lakásában töltötte. Reggelre pedig megjött a bátorsága, és megkérte szállásadójának kezét.
A 100 éves férj és a 97 éves feleség egyaránt azt vallja, hogy ebben a korban már megszűnik a haláltól való félelem. Az élet minden nap ünnep, mint ahogy ünnep a boldogság minden egyes pillanata. És együtt még inkább az, így - még ha mindketten bottal járnak is - elmaradhatatlanok a napi séták, a közös keresztrejtvényfejtések, az emlékezések és legfőképp az elalvás előtti "jóéjtpuszi".
Az esküvő is örökké emlékezetes marad. A gyűrűről lemondtak ugyan, kedvenc marcipántortájukról azonban már nem. És - mindkettőjük évtizedekkel korábbi első házasságából - ott voltak a gyerekek, köztük a legidősebbnek számító 76 éves Ingrid. Sőt, a 46 éves Jacqueline-nal az élen eljöttek az unokák is, és Erna és Otto előttük esküdött egymásnak mindhalálig örök hűséget.
Szerelem Egészség Test Lavór Élő kultúra
https://kulturpart.hu/api/trackback/id/tr427865260